10. การควบคุมภายใน

 - ความเห็นผู้สอบบัญชีเกี่ยวกับความเพียงพอและการปฏิบัติงานจริง

ผู้สอบบัญชีของบริษัทฯ ได้รายงานเกี่ยวกับการควบคุมภายในไว้ดังนี้ :-

-   การพิจารณาระบบการควบคุมภายในดังกล่าวอาจไม่พบทุกสถานการณ์เกี่ยวกับระบบ
    การควบคุมภายใน
    ซึ่งอาจถือเป็นจุดอ่อนที่มีสาระสำคัญตามความหมายที่ให้ไว้ในมาตรฐานการสอบบัญชีฉบับที่ 20

ที่ สช. 214/2544 

วันที่ 20 กุมภาพันธ์ 2544

เรื่อง การประเมินประสิทธิภาพการควบคุมภายใน

เรียน กรรมการผู้จัดการ

บริษัท ทักษิณคอนกรีต จำกัด (มหาชน)

ในการตรวจสอบงบการเงิน บริษัท ทักษิณคอนกรีต จำกัด (มหาชน) สำหรับปีสิ้นสุดวันที่ 31
ธันวาคม 2543 ตามมาตรฐานการสอบบัญชีที่รับรองทั่วไป
เพื่อแสดงความเห็นว่างบการเงินนี้แสดงฐานะการเงิน ณ วันที่ 31 ธันวาคม 2543
ผลการดำเนินงาน การเปลี่ยนแปลงในส่วนของผู้ถือหุ้น และกระแส เงินสด
สำหรับปีสิ้นสุดวันเดียวกันของ บริษัท ทักษิณคอนกรีต จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป หรือไม่เพียงใดนั้น
ข้าพเจ้าได้ศึกษาและประเมินประสิทธิภาพระบบการควบคุมภายในด้านบัญชีของบริษัทตามที่ข้าพเจ้าเห็นว่าจำเป็นเพื่อประโยชน์ในการกำหนดขอบเขตการปฏิบัติงานตรวจสอบให้รัดกุมและเหมาะสม
อนึ่ง ในการตรวจสอบข้าพเจ้าได้ใช้วิธีการทดสอบรายการบัญชีด้วย
ในการนี้ข้าพเจ้าไม่พบจุดอ่อนในการควบคุมภายในด้านบัญชีที่มีสาระสำคัญที่ควรแจ้งให้ท่านทราบ
อย่างไรก็ตาม ข้าพเจ้าขอเรียนว่าการตรวจสอบบัญชีมิได้ตรวจสอบทุกรายการ
หากแต่ใช้วิธีการทดสอบเท่านั้น
นอกจากนี้การศึกษาและประเมินประสิทธิภาพระบบการควบคุมภายในด้านบัญชีมีวัตถุประสงค์โดยเฉพาะดังที่กล่าวในตอนต้น
ดังนั้นจึงไม่อาจชี้เห็นถึงจุดอ่อนทั้งหมดที่อาจมีอยู่ในระบบการควบคุมภายในได้

จึงเรียนมาเพื่อโปรดทราบ

ขอแสดงความนับถือ

(นายพิชัย ดัชณาภิรมย์)

ผู้สอบบัญชีรับอนุญาต ทะเบียนเลขที่ 2421

ติดต่อ คุณเจษฎา หังสพฤกษ์

ฝ่ายตรวจสอบบัญชี

โทรศัพท์ 587-8080 ต่อ 307

โทรสาร 586-0301

รายงานคณะกรรมการตรวจสอบประจำปี 2543

จากการที่สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
และตลาดหลักทรัพย์แห่งประเทศไทย ได้ให้บริษัทจดทะเบียน จัดตั้งคณะกรรมการตรวจสอบ
เพื่อให้มีกระบวนการกำกับดูแลกิจการที่ดี ซึ่งบริษัท ทักษิณคอนกรีต จำกัด (มหาชน)
ได้จัดตั้งคณะกรรมการตรวจสอบเป็นที่เรียบร้อยแล้ว ดังมีรายนามต่อไปนี้

1) คุณหญิงแร่ม พรหโมบล บุณยประสพ ประธานกรรมการตรวจสอบ

2) นายอารมย์ จุฬจัมบก กรรมการตรวจสอบ

3) นายบุญเกื้อ ลิ่มสืบเชื้อ กรรมการตรวจสอบ

หน้าที่ความรับผิดชอบของคณะกรรมการตรวจสอบ ในการกำกับดูแลกิจการให้มีการทำงานที่ดี

-   สอบทานรายงานทางการเงิน

-   สอบทานระบบการควบคุมภายใน

-   พิจารณาคัดเลือก เสนอแต่งตั้งผู้สอบบัญชี

-   สอบทานการปฏิบัติงานตามข้อกำหนดของกฎหมาย

-   พิจารณาการเปิดเผยข้อมูล ในรายการที่เกี่ยวโยงให้ถูกต้องครบถ้วน

ในรอบปีที่ผ่านมา คณะกรรมการตรวจสอบได้จัดให้มีการประชุมร่วมกับผู้บริหารของบริษัทฯ
เพื่อสอบถามและสอบทานงบการเงินรายไตรมาสและงบการเงินประจำปี พร้อมให้ความเห็นชอบ
จากการพิจารณางบการเงิน คณะกรรมการตรวจสอบมีความเห็นว่า การจัดทำงบการเงินถูกต้อง
โปร่งใส และเป็นไปตามมาตรฐานการบัญชี และบริษัทฯ ได้จัดให้มีการตรวจสอบภายใน
ผลการตรวจสอบไม่พบสิ่งผิดปกติอันเป็นสาระ หรือเป็นข้อบ่งชี้ถึงการทำงานที่ไม่โปร่งใส

สำหรับปี 2544 คณะกรรมการตรวจสอบ ได้เสนอต่อคณะกรรมการบริษัทฯ แต่งตั้งนายพิชัย
ดัชณาภิรมย์ ผู้สอบบัญชีรับอนุญาตเลขที่ 2421 ของบริษัท สอบบัญชีธรรมนิติ จำกัด เป็นผู้สอบบัญชี
ของบริษัทฯ

  วันที่ 28 กุมภาพันธ์ 2544

ในนามคณะกรรมการตรวจสอบ

  คุณหญิงแร่ม พรหโมบล บุณยประสพ

ประธานกรรมการตรวจสอบ

ความเห็นคณะกรรมการตรวจสอบเกี่ยวกับการควบคุมภายในบริษัทฯ

คณะกรรมการบริษัทฯ ได้สรุปความเห็นว่า บริษัทฯ มีความเพียงพอต่อการควบคุมภายใน
อันเกี่ยวกับเรื่ององค์กรและสภาพแวดล้อม การบริหารความเสี่ยง
การควบคุมการปฏิบัติงานของฝ่ายบริหาร ระบบสารสนเทศ และการสื่อสารข้อมูล ระบบติดตาม
และการควบคุมภายในสามารถป้องกันทรัพย์สินของ บริษัทฯ
อันเกิดจากการที่ผู้บริหารนำไปใช้โดยมิชอบ หรือโดยไม่มีอำนาจเพียงพอ

คณะกรรมการตรวจสอบมีความเห็นว่า การตรวจสอบและการควบคุมภายในไม่พบข้อบกพร่อง
หรือสิ่งผิดปกติอันเป็นสาระสำคัญ หรือข้อบ่งชี้ว่าการทำงานไม่โปร่งใส
และไม่มีความเห็นขัดแย้งกับผู้สอบบัญชีของบริษัทฯ